Navy Blue 9' x 12' Monte Carlo Rug | Rugs.com
All Rugs > Vintage Rugs > Monte Carlo > SKU #: 6277384
SKU #: 6277384 | Currently in stock 5-mei-2016, 10:51 UT/GMT
Partner: Britta Steffen [Adb] Persoon toevoegen Hawies skommel Cheetah-kaarte | Netwerk24
Hawies skommel Cheetah-kaarte
Deur Owen Kock 21 Februarie 2020 14:26
Dieselfde Cheetah-voorry wat Leinster verlede week in die tweede helfte voos geskrum het, is nou in die opdrafspan vir Saterdag se Pro14-wedstryd teen Ulster in Belfast.
Clayton Blommetjies is terug op heelagter vir die Cheetahs. Foto: Gallo Images
Boan Venter, Wilmar Arnoldi en Luan de Bruin se werk sal wees om die Iere weer poegaai te skrum waarna die plaasvervangers die uitklophou moet plant.
Hawies Fourie, hoofafrigter van die Cheetahs, het Vrydag verder verras deur ’n gevaarlike agterste driehoek van Clayton Blommetjies, Rhyno Smith en Craig Barry te kies. Dié trio kan groot skade op die aanval aanrig, maar ’n verwagte nat veld kan hulle egter pootjie.
Hulle is van die sewe veranderinge in die beginspan.
Benewens die nuwe voorry wat Charles Marais, Joseph Dweba en Aranos Coetzee vervang, keer Sintu Manjezi as slot terug tot die beginspan nadat hy van ’n skouerbesering herstel het. Hy vervang JP du Preez.
Barry vervang op sy beurt Rabs Maxwane op linkervleuel, terwyl Blommetjies die eerste keer die seisoen na sy meer bekende heelagter-posisie terugkeer en met Smith plekke ruil.
Cheetahs: Clayton Blommetjies, Rhyno Smith, William Small-Smith, Benhard Janse van Rensburg, Craig Barry, Tiaan Schoeman, Ruan Pienaar (k), Jasper Wiese, Junior Pokomela, Chris Massyn, Walt Steenkamp, Sintu Manjezi, Luan de Bruin, Wilmar Arnoldi, Boan Venter. PLAASVERVANGERS: Joseph Dweba, Charles Marais, Aranos Coetzee, JP du Preez, Aidon Davis, Tian Meyer, Louis Fouché, Chris Smit.
Afskop: 21:35 (SS 1)
Meer oor: Ulster | Pro14 | Cheetahs